Mohammed Ahmed Abdallah
Mohammed Ahmed Abdallah (an haife shi a shekara ta 1953)  likitan Sudan ne kuma mai fafutukar kare hakkin dan Adam.

Tarihin Rayuwa 
Dan kabilar Fur, ya fito ne daga tsaunin Marrah da ke tsakiyar Darfur. Tun yana yaro, ya yi tafiyar kwana uku don isa makarantarsa ta tsakiya, kwana biyar ya kai ga makarantar sakandare.  Sannan ya halarci makarantar likitanci a Jami'ar Khartoum, inda ya kammala a shekarar 1976.  Shi ne Likitan farko daga yankinsa, daga baya ya gina cibiyar sadarwa a duk fadin Darfur don ba da rahoton fyade da sauran tashin hankali.  Ya zama farfesa a fannin likitanci a Jami'ar Al Fashir ta Darfur kuma ya yi aiki a matsayin darektan Cibiyar Kula da Jiyya da Gyaran Jama'a ta Amel a Darfur a lokacin yakin Darfur. 

Abdallah ya kasance wakilin zaman lafiya tsakanin kabilun Darfur 33 a shekarar 1989. A farkon rikicin Darfur a shekara ta 2003, ya sake zama wakilin zaman lafiya. 

A shekarar 2007, an ba shi lambar yabo ta 'Yancin Dan Adam ta Robert F. Kennedy saboda kasancewa mai tsayin daka a kokarinsa na gyara rikicin 'yancin dan adam na yankin ta hanyar yiwa wadanda aka azabtar da su hidima da kuma samar da jagoranci a cikin yunkurin samar da zaman lafiya."  Kyautar ta zo ne da kyautar tsabar kuɗi dalar Amurka 35,000 da kuma haɗin gwiwa na shekaru biyar da ƙungiyar Likitoci don kare hakkin ɗan adam da ke Amurka.  Da yake karbar kyautar Abdallah ya bayyana burinsa na yin aiki ba kawai a matsayin likita ba, har ma da hakim (kalmar likita ta Larabci):Aikin Hakimi ba wai kawai ya kula da marasa lafiya ba ne, amma don kare al'ummarsa. . . A Darfur, aikina ba na likita ba ne kawai, amma wanda dole ne ya yi aiki don kare al'umma, kare hakkin bil'adama na jama'ar Darfur da kuma samar da zaman lafiya. A shekara ta 2009, Abdallah ya soki manufofin shugaban Amurka Barack Obama game da Sudan, yana mai cewa duk da halin da ake ciki a Darfur yana kara ta'azzara, amma har yanzu gwamnatin Amurka ba ta da wata manufa mai ma'ana ga yankin. Ahmad ya kara da cewa, tsarin yankin da ya hada da Chadi, Masar, Libya, da Jamhuriyar Afirka ta Tsakiya, ita ce hanya daya tilo da za a bi domin warware rikicin da ke faruwa cikin dogon lokaci.

Manazarta 
Rayayyun mutane